
E L Ő T E R J E S Z T É S

Sülysáp Város Önkormányzata Képviselő-testületének

2017. november 23-án tartandó munkaterv szerinti ülésére

12. napirendhez

Tárgy: Pályázat kiírása az autóbusszal végzett, menetrend szerinti helyi tömegközlekedési közszolgáltatás biztosítására
Tisztelt Képviselő-testület!
Mint ismeretes a GYORSPEED Kft.-vel fennállott közszolgáltatási szerződésünk 2017. szeptember 30-ával történt felmondása miatt 2017. október 1-jétől – közvetlen megbízással – az M-BUSSAL Kft. /székhelye: 8200 Veszprém, Házgyári út 1./ látja el a helyi autóbusszal végzett menetrend szerinti személyszállítási közszolgáltatást.

Azonban a személyszállítási szolgáltatásokról szóló 2012. évi XLI. törvény (a továbbiakban: Tv.) 23. § (1) és 24. § (4)-(5) bekezdése alapján belföldi személyszállítási közszolgáltatás végzésére a közlekedési szolgáltató kizárólag közszolgáltatási szerződés keretében bízható meg. Szolgáltató pályázat nélküli, közvetlen megbízására csak vis maior helyzetben, és a közszolgáltatási szerződés megkötésére irányuló új eljárás lebonyolításához elegendő időtartamra, de legfeljebb 2 évre szólhat. 

A Tv. 23. § (2)-(6) bekezdése alapján a közszolgáltatási szerződést, amennyiben az a közbeszerzésekről szóló törvény alapján szolgáltatási koncessziónak minősül az e törvény pályázatra vonatkozó szabályai szerint kell megkötni. 

A pályázat nyilvánosan, a verseny tisztaságát és átláthatóságát bárki számára biztosító módon zajlik. Az Európai Gazdasági Térségen kívüli székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz-közlekedésben a nemzeti elbánás a külföldiek számára.

Az 1370/2007/EK rendelet 7. cikk (2) bekezdésében előírt előzetes tájékoztatási kötelezettség teljesítését követően a pályázati felhívást az ellátásért felelősnek legalább kettő országos napilapban, továbbá a Magyar Közlöny mellékleteként megjelenő Hivatalos Értesítőben, az ellátásért felelős hivatalos honlapján, továbbá az önkormányzatnak a helyben szokásos módon is közzé kell tennie a pályázat benyújtási határidejét legalább 60 nappal megelőzően. A felhívásban tájékoztatást kell adni a pályázaton való részvétel és a pályázati kiírás beszerzési lehetőségének feltételeiről, az ajánlattétel határidejéről, az elbírálás módjáról és szempontjairól, az eredményhirdetés és a szerződéskötés legkésőbbi időpontjáról, a szolgáltatás megkezdésének határnapjáról, valamint a szerződés időtartamáról.

A pályázati kiírásnak a felhívásban szereplő információkon túl tartalmaznia kell:

a) az ellátandó közszolgáltatási tevékenységet és a közszolgáltatás minimális követelményeit,

b) a tevékenység végzésének jogszabályban meghatározott és egyéb feltételeit,

c) a tevékenység végzésével együtt járó közlekedési szolgáltatói jogosultságokat és kötelezettségeket,

d) a közlekedési szolgáltató tevékenységét érintő más közlekedési szolgáltató jogosultságairól való tájékoztatást,

e) a szolgáltató birtokába vagy használatába kerülő létesítmények, eszközök meghatározását, azok működtetésének és használatának feltételeit,

f) a közszolgáltatást ellátó közúti járművek üzemeltetésével járó, a jármű teljes élettartamára vetített, a környezetkímélő és energiahatékony közúti járművek beszerzésének előmozdításáról szóló kormányrendelet szerint megállapított energetikai és környezeti hatások figyelembevételének módját, súlyát,

g) az ellátásért felelős közlekedési szolgáltatóval szembeni jogosultságait és kötelezettségeit,

h) a szolgáltatás megfelelő teljesítésével összefüggő pénzügyi biztosítékra vonatkozó követelményeket,

i) tájékoztatást a korábbi közlekedési szolgáltató által nyújtott szolgáltatásokról, annak teljesítményeiről és az általa alkalmazott díj- és jegyrendszerről,

j) az alvállalkozó közreműködésére vonatkozó feltételeket,

k) a közszolgáltatási szerződés módosításának, felmondásának feltételeit és

l) minden olyan további feltételt, amelyet az ellátásért felelős a közszolgáltatási szerződésben érvényesíteni kíván.

A pályázati kiírásban szereplő feltételek körében az ellátásért felelős a közlekedési szolgáltató kötelezettségeként előírhatja a letelepedést, a korábbi közlekedési szolgáltató munkavállalóinak vagy azok meghatározott körének meghatározott feltételekkel történő átvételét, továbbá alvállalkozó meghatározott mértékű bevonását a közszolgáltatásba, az alvállalkozó személyének megjelölése nélkül. 
Közszolgáltatási szerződés csak a nemzeti vagyonról szóló törvény szerint átlátható szervezetnek minősülő közlekedési szolgáltatóval köthető.

Miután a pályázat lebonyolítása akár másfél évet is igénybe vehet – hiszen a fent említett ún. előzetes tájékoztatást a pályázati felhívás közzététele vagy a közvetlen odaítélés előtt legalább egy évvel közzé kell tenni az Európai Unió Hivatalos Lapjában – szükséges annak mielőbbi megindítása. 

Ugyanezen okból – vagyis, hogy egy év alatt még változások állhatnak be a szolgáltatási igény tartalmában – a mellékelt pályázati felhívás és kiírás tervezet jellegű.

Kérem szíves döntésüket a pályázati eljárás megindításáról.
…/2017. (XI. 23.) ÖKT határozati javaslat
Sülysáp Város Önkormányzatának Képviselő-testülete a személyszállítási szolgáltatásokról szóló 2012. évi XLI. törvény 23. §-a alapján

1./ pályázatot ír ki az autóbusszal végzett, menetrend szerinti helyi tömegközlekedési szolgáltatás közszolgáltatási szerződés keretében történő biztosítására Sülysáp közigazgatási területén,

2./ felkéri és felhatalmazza a jegyzőt a szükséges intézkedések megtételére, a pályázati eljárás megindítására és lefolytatására.

Határidő: 2018. január 31., majd folyamatos a pályázati döntésig
Felelős: jegyző

Sülysáp, 2017. november 16.

Horinka László s.k.


polgármester

MELLÉKLETEK
PÁLYÁZATI FELHÍVÁS
Sülysáp Város Önkormányzatának Képviselő-testülete a személyszállítási szolgáltatásokról szóló 2012. évi XLI. törvény 23. §-a alapján az alábbi pályázati felhívást teszi közzé:

1. A kiíró szerv adatai:
Megnevezése: Sülysáp Város Önkormányzata

Székhelye: 2241 Sülysáp, Szent István tér 1.

Képviselője: Horinka László polgármester

Telefonszám: +36-29-435-001 

Faxszám: +36-29-435-003

2. A pályázat tárgya:

Autóbusszal végzett, menetrend szerinti helyi tömegközlekedési szolgáltatás biztosítása közszolgáltatási szerződés keretében. A részletes követelményrendszert, az alkalmassági feltételrendszert, valamint a pályázat benyújtásához szükséges egyéb információkat a pályázati kiírás tartalmazza.

3. A pályázaton való részvétel feltételei:

A pályázat nyílt, egyfordulós, nyelve magyar. A pályázaton részt vehetnek azon belföldi vagy külföldi székhelyű szolgáltatók vagy azok konzorciumai, amelyek megfelelnek a pályázati kiírásban foglalt, pénzügyi, gazdasági, műszaki, valamint szakmai alkalmassági feltételeknek. Külföldi székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz-közlekedésben a nemzeti elbánás a külföldiek számára. A pályázati kiírás a kiíró szerv www.sulysap.hu címen található honlapjáról tölthető le.
4. Az ajánlattétel határideje:

A felhívásnak a Hivatalos Értesítőben történő megjelenése napját követő 60. nap 16.00. (Amennyiben ez az időpont szabadnapra vagy munkaszüneti napra esik, az azt követő első munkanap 16.00.)
5. Az elbírálás módja, időpontja és szempontjai:

A pályázatról Sülysáp Város Önkormányzatának Képviselő-testülete dönt az ajánlattételi határidőt követő 30 napon belül. Az Önkormányzat az ajánlati kiírásban meghatározott alkalmassági követelmények és bírálati szempontok alapján összességében legelőnyösebb ajánlatot benyújtó pályázóval köt szerződést.

6. A szerződéskötés legkésőbbi időpontja:

2019. július 31.

7. A szolgáltatás megkezdésének határnapja: 

2019. október 1.

8. A szerződés időtartama:

A kiíró a szerződést határozott időtartamra, 5 évre köti.

SÜLYSÁP VÁROS ÖNKORMÁNYZATA

PÁLYÁZATI KIÍRÁS

AUTÓBUSSZAL VÉGZETT MENETREND SZERINTI HELYI SZEMÉLYSZÁLLÍTÁS SZOLGÁLTATÓJÁNAK KIVÁLASZTÁSÁHOZ
NYILVÁNOS PÁLYÁZATI ELJÁRÁS

TARTALOMJEGYZÉK

1. Pályázati feltételek

2. A tevékenység végzésére vonatkozó előírások

3. Benyújtandó ajánlat tartalomjegyzéke

4. Mellékletek

1. 
PÁLYÁZATI FELTÉTELEK

1.1. Az eljárás tárgya:

Sülysáp város közigazgatási területén helyi menetrend szerinti autóbuszos személyszállítási tevékenység végzése kizárólagos joggal, valamint a személyszállítási tevékenységgel összefüggő előkészítési, irányítási és ellenőrzési feladatok végrehajtása. A jelen pályázati kiírás mellékletében szereplő menetrend szerinti szolgáltatás végzése. 

1.2. A szerződés meghatározása:

Közszolgáltatási szerződés. 

1.3. A szerződés időtartama:

A közszolgáltatási szerződés időtartama: 2019. október 1. 0.00 – 2024. szeptember 30. 24.00
1.4. A teljesítés helye:

Sülysáp város közigazgatási területe.

1.5. Alkalmassági követelmények:
a – Ajánlattevő egyéni vállalkozó vagy gazdasági társaság.
b – Ajánlattevő 2016. és 2017. évi mérleg szerinti eredménye pozitív.
c – Ajánlattevő nyilatkozata arról, hogy az ajánlat benyújtása napján lejárt köztartozása nincs.
d – Ajánlattevő referenciaigazolással rendelkezik fővállalkozóként végzett helyi menetrend szerinti személyszállítási tevékenységről.

e – Az Ajánlattevő részére a Nemzeti Közlekedési Hatóság által kiállított autóbuszos személyszállító engedély az ajánlattétel időpontjában tartalmazza a helyi menetrend szerint személyszállítási tevékenység üzemeltetésére való jogosultságot.
f – Ajánlattevő az ajánlattétel időpontjában rendelkezik a szolgáltatások végzésére alkalmas autóbuszokkal (1db + 1db tartalék lehetőség), azok forgalmi engedélyében üzembentartóként vagy tulajdonosként be van jegyezve. Az autóbuszoknak rendelkezniük kell a Nemzeti Közlekedési Hatóság (pályázó nevére szóló) engedélykivonatával, amit egyszerű másolatban kérünk a pályázati anyaghoz csatolni

1.6. Az ajánlattétel nyelve: 
magyar

1.7. Az ajánlat benyújtásának helye, határideje:   

Sülysápi Polgármesteri Hivatal
2241 Sülysáp, Szent István tér 1.

Határidő: 2019. … 16.00
1.8. A pályázat elbírálásának módja, folyamata:
Ajánlatkérő a benyújtott ajánlatok ismeretében fenntartja a jogát arra, hogy az összességében közel azonosan  értékelt ajánlattevők közül tárgyalást követően válassza ki a szolgáltatót. 

A benyújtott ajánlatokat Sülysáp Város Önkormányzatának Képviselő-testülete bírálja el.

1.9. A döntés legkésőbbi időpontja: 
2019. …
1.10. Az eredményről történő értesítés határideje, módja: 
2019. …
Az ajánlatkérő az eredményről levélben tájékoztatja az ajánlattevőket.
1.11. A szerződéskötés legkésőbbi időpontja: 
2019. július 31.
1.12. A szolgáltatás megkezdésének határnapja: 
2019. október 1. 0.00
1.13. Ajánlattétellel kapcsolatos kiegészítő tájékoztatás az alábbi címen kérhető:

Sülysápi Polgármesteri Hivatal
2241 Sülysáp, Szent István tér 1.
onkormanyzat@sulysap.hu
1.14. Az ajánlatok bírálati szempontjának meghatározása:

Az ajánlatok értékelése az alábbi bírálati szempontok alapján történik pontozásos módszerrel:
	Bírálati szempontok
	Pontérték

	1. Ajánlattevő által igényelt működési célú önkormányzati támogatás (veszteségkiegyenlítés) mértéke egy naptári évre vetítve (HUF).
	50 pont

	2. A pályázó által javasolt teljes árú havi bérlet ára (HUF).
	20 pont

	3. A pályázó által javasolt kedvezményes árú havibérlet ára (HUF).
	20 pont

	4. A pályázó autóbusza sülysápi telephelyű vagy vállalja, hogy a győztes pályázat esetén a településen létesít telephelyet.
	10 pont



	Összesen:
	100 pont


Az elbírálás során – egynél több ajánlat esetén – az 1-3. szempont pontozási elve: az Ajánlatkérő szempontjából legkedvezőbb ajánlat maximum pontot kap, a legkedvezőtlenebb pedig 0 pontot, a további ajánlatok a 0 és a maximális pont közötti pontot kapnak arányosítással.

A 4. szempont esetén vagy 0, vagy maximum pont adható annak megfelelően, hogy az ajánlattevő megfelel-e a szempontban kiírt feltételnek.

Összességében legelőnyösebb ajánlatnak az tekintendő, amelyik a legtöbb pontot kapta.

1.15. Rendelkezés a hiánypótlási lehetőség biztosításáról vagy annak kizárásáról: 

Ajánlatkérő a hiánypótlás lehetőségét valamennyi ajánlattevő számára azonos feltétellel, egyszeri alkalommal biztosítja.

1.16. Kizáró okok és az alkalmasság igazolásának módja:
Az eljárásban nem lehet ajánlattevő, aki(nek)

a – végelszámolás alatt áll, vagy ellene csődeljárás illetve felszámolási eljárás van folyamatban, illetőleg ha az ajánlattevő személyes joga szerinti hasonló eljárás van folyamatban;

b – tevékenységét felfüggesztette vagy felfüggesztették;

c – gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; illetőleg akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b), illetőleg f) pontja alapján a bíróság jogerős ítéletében korlátozta, az eltiltás ideje alatt, illetőleg ha az ajánlattevő tevékenységét más bíróság hasonló okból és módon jogerősen korlátozta;

d – az ajánlat benyújtásakor vám, vagy a központi adóhatóság által nyilvántartott adófizetési kötelezettsége, továbbá elkülönített állami pénzalappal szemben fennálló fizetési kötelezettsége van, kivéve, ha arra halasztást kapott;

e – a foglalkoztatásra irányuló jogviszony létesítésére, bejelentésére vonatkozó és a külföldiek foglalkoztatásával összefüggő kötelezettségekkel kapcsolatban – öt évnél nem régebben meghozott – jogerős közigazgatási, illetőleg bírósági határozatban megállapított és bírsággal sújtott jogszabálysértést követett el;

f – az egyenlő bánásmód követelményének az egyenlő bánásmódról és az esélyegyenlőség előmozdításáról szóló törvénybe ütköző – két évnél nem régebben meghozott – jogerős közigazgatási, illetve bírósági határozatban megállapított és bírsággal sújtott magatartást tanúsított;
g – nem rendelkezik a székhelye szerint illetékes közlekedési hatóság által kiállított autóbuszos személyszállító engedéllyel.

Az igazolás módja: Ajánlattevőnek nyilatkoznia kell, hogy a fent említett kizáró okok vele szemben nem állnak fenn. A d pont tekintetében ezen felül az ajánlatában csatolnia kell a NAV illetékes szerveinek eredeti igazolását, a g pont tekintetében pedig csatolnia kell az autóbuszos személyszállító engedély másolatát. 
1.17. Az ajánlathoz csatolandó mellékletek:

Az ajánlathoz csatolni kell
a – az ajánlattevő kifejezett nyilatkozatát a pályázati felhívás feltételeire, a szerződés teljesítésére és a kért ellenszolgáltatásra vonatkozóan;

b – az alkalmasság megállapítására szolgáló minden nyilatkozatot és igazolást (1.5. pont);

c – a kizáró okokkal kapcsolatos minden nyilatkozatot és igazolást (1.16. pont);

d – ajánlattevő 30 napnál nem régebbi eredeti cégkivonatát vagy az egyéni vállalkozói engedély másolatát;
e – az ajánlatot aláíró cégjegyzésre jogosult személy aláírási címpéldányának közjegyző által hitelesített másolatát;

f – a teljesítésbe bevonni kívánt gépjárműpark bemutatását, forgalmi engedélyük másolatával együtt.

1.18. Az ajánlat formai követelményei:
Az ajánlattevőnek a jelen pályázati felhívásban és a pályázati kiírásban meghatározott tartalmi és formai követelményeknek megfelelően kell ajánlatát elkészítenie és benyújtania.

Az ajánlat minden lapját géppel elkészítve, folyamatos sorszámozással, a cégjegyzésre jogosult kézjegyével ellátva, zárt borítékban, magyar nyelven, 2 nyomtatott példányban (1 eredeti, 1 másolat), cégszerűen aláírva kell benyújtani. Az ajánlaton szerepelni kell az „eredeti” vagy a „másolati” megjelölésnek. Eltérés esetén az „eredeti” példány tartalma a mérvadó. A borítékon az „autóbuszos személyszállítás” megjelölést kell feltüntetni. 
Az ajánlat – tartalomjegyzéket követő – első oldalaként az ajánlati adatlap szerepeljen, amelyben közölni kell az alábbi adatokat: ajánlattevő nevét, székhelyét, telefon- és faxszámát, valamint azokat a főbb, számszerűsíthető adatokat, amelyek a bírálati szempont alapján értékelésre kerülnek.

1.19. Az ajánlat érvénytelenségének esetei:
Érvénytelen az ajánlat, ha

a – azt a pályázati felhívásban meghatározott ajánlattételi határidő lejárta után nyújtották be;

b – az ajánlattevőt az eljárásból kizárták;

c – az ajánlattevő nem felel meg a szerződés teljesítéséhez szükséges alkalmassági követelményeknek;

d – egyéb módon nem felel meg a pályázati felhívásban és a pályázati kiírásban, valamint a jogszabályokban meghatározott feltételeknek;

e – kirívóan alacsony ellenszolgáltatást tartalmaz;

f – lehetetlen vagy túlzottan magas vagy alacsony mértékű, illetőleg kirívóan aránytalan kötelezettségvállalást tartalmaz.

Az ajánlatkérő kizárja az eljárásból azt az ajánlattevőt, aki

a – a kizáró okok ellenére nyújtotta be ajánlatát;

b – részéről a kizáró ok az eljárás során következett be.

1.20. Az eljárás eredménytelenségének esetei:
Eredménytelen az eljárás, ha
a – nem nyújtottak be ajánlatot;

b – kizárólag érvénytelen ajánlatokat nyújtottak be;

c – egyik ajánlattevő sem vagy az összességében legelőnyösebb ajánlatot tevő sem tett – az ajánlatkérő rendelkezésére álló anyagi fedezet mértékére tekintettel – megfelelő ajánlatot;

d – az ajánlatkérő az eljárást a szerződés megkötésére, illetőleg teljesítésére képtelenné válása miatt eredménytelenné nyilvánítja;

e – valamelyik ajánlattevőnek az eljárás tisztaságát vagy a többi ajánlattevő érdekeit súlyosan sértő cselekménye miatt az ajánlatkérő az eljárás érvénytelenítéséről dönt.

1.21. Egyéb feltételek:

a – Az ajánlat elkészítésével, benyújtásával és egyébként az eljárásban való részvétellel kapcsolatban felmerülő költségeket az ajánlattevők maguk viselik, ezek részben vagy egészben történő megtérítésére az ajánlatkérő nem kötelezhető.
b – Az ajánlattétel kötelező elemei az ajánlati adatlap, valamint a mellékletben található ajánlattevői nyilatkozatok. Ezek kitöltésének és az ajánlathoz csatolásának hiánya az ajánlat érvénytelennek nyilvánítását eredményezi. 
c – A pályázati eljárás során az ajánlatkérő csak írásos formában ad tájékoztatást az ajánlattevőknek, így a későbbiekben pl. telefonon érkező kérdésekre az esélyegyenlőség elvének megfelelően nem áll módjában választ adni. 

d – Amennyiben az ajánlattevőnek a dokumentációban foglaltakon kívül egyéb információra van szüksége az ajánlata elkészítéséhez, írásban további kiegészítő tájékoztatást kérhet az ajánlatkérőtől. Ezt az ajánlattevő az ajánlattételi határidő lejárta előtt legkésőbb tíz nappal teheti meg. Az ajánlatkérő a kiegészítő tájékoztatást szintén írásban adja meg, legkésőbb az ajánlattételi határidő lejárta előtt hat nappal.
2. 
A TEVÉKENYSÉG VÉGZÉSÉRE VONATKOZÓ ELŐÍRÁSOK

Jelen pályázat a személyszállítási szolgáltatásokról szóló 2012. évi XLI. törvény, valamint a Magyarország helyi önkormányzatairól szóló 2011. évi CLXXXIX. törvény alapján került kiírásra. 

2.1. Szolgáltatás minősége
A szolgáltatás minőségének biztosítása az Önkormányzat és a Szolgáltató megosztott felelőssége. Az Önkormányzat stratégiai felelőssége a minőségi színvonal meghatározása a szolgáltatást végzővel szemben, a Szolgáltató feladata pedig a szolgáltatás biztosítása a meghatározott minőségi színvonalon, a szolgáltatást igénybe vevők elvárásainak megfelelően.
Szolgáltató a személyszállítást köteles folyamatosan és kiszámítható rend szerint, a mindenkor hatályos jogszabályoknak megfelelő módon és minőségben, a szükséges engedélyek birtokában végezni.
Szolgáltató felelősséget vállal az üzemével, tevékenységével kapcsolatos valamennyi előírás, így különösen baleset-, tűz- és környezetvédelmi, továbbá a munkaügyi és egészségügyi előírások betartásáért, illetve betartatásáért.
2.2. Menetrend
A mindenkori menetrendet a szerződő felek a lakosság napi közlekedési igényeinek figyelembevételével, a gazdasági lehetőségek szem előtt tartásával alakítják ki. Az aktuális menetrend a mellékletek között megtalálható.

Szolgáltató a Szerződés fennállásának időtartama alatt köteles figyelemmel kísérni az utasforgalom alakulását, az utazási igények változását, és ezek függvényében - szükség szerint - a menetrend módosítását kezdeményezni.

2.3. Személyi és műszaki feltételek
Szolgáltató kötelezettséget vállal arra, hogy a szerződés fennállása alatt a szolgáltatás végzéséhez szükséges személyi és tárgyi feltételeket - a vonatkozó jogszabályi előírások figyelembevételével - folyamatosan biztosítja, ennek keretében garantálja, hogy a szolgáltatásba bevont autóbuszok megfelelnek az érvényes műszaki előírásoknak és alkalmasak a biztonságos közúti közlekedésre, továbbá rendelkeznek a szerződés tárgya szerinti üzemeltetéshez szükséges okmányokkal. A szolgáltatás megkezdésének időpontjában biztosítja a szolgáltatás ellátásához szükséges személyi állományt, és felelősséget vállal azért, hogy az autóbuszvezetők rendelkeznek a szolgáltatás szerint szükséges jogosítványokkal, okmányokkal.

A közszolgáltatási tevékenység ellátásához szükséges ingatlanokat, járműveket és egyéb eszközöket, az üzemeltetés műszaki és személyi feltételeit a Szolgáltató biztosítja. A vagyoni eszközök biztosítása történhet bérleti szerződés, lízingszerződés, pénzügyi lízingszerződés vagy bármely egyéb, a Szolgáltató számára használati jogot eredményező szerződés, megállapodás keretében is, amennyiben az nem jár indokolatlan ráfordítás-növekedéssel.
2.4. Szolgáltató kötelezettségei
A szolgáltatónak biztosítania kell az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról szóló 213/2012. (VII. 30.) Korm. rendeletben foglaltak betartását, valamint a közforgalmú személyszállítási utazási kedvezményekről szóló 85/2007. (IV. 25.) Korm. rendelet szerinti közforgalmú személyszállítási utazási kedvezményeket.

A szolgáltatás igénybevételét elérhetővé kell tenni minden olyan személy részére, aki betartja a szolgáltatás igénybevételének általános feltételeit, és a viteldíjat megfizette; ebben az esetben a Szolgáltató a szolgáltatás nyújtását jogszerűen nem tagadhatja meg. Az utasokkal szembeni szerződéskötési (szállítási) kötelezettsége a rendeletben megfogalmazottak szerint áll fenn, azonban ez nem mentesíti a zsúfoltságmentes közlekedés és az elvárható utazási kényelem biztosításának követelménye alól.

Szolgáltató köteles kiegészítő szolgáltatásként a vonaljegyet, bérleteket vásárló utasok számára biztosítási szolgáltatást nyújtani a biztosító társaságokkal megkötött utazási biztosítások keretében.

Szolgáltató a szolgáltatás ideje alatt folyamatosan köteles gondoskodni a megbízható, mindenkor aktuális információkat tartalmazó utastájékoztatásról, beleértve a szolgáltatás igénybevételének feltételeiről és azok esetleges változásáról szóló tájékoztatást és az akadályoztatás eseteit is, a jegyek, a bérletek és a menetrend előállításáról és ezek elérhetőségének biztosításáról az utasok számára egyéb, a szolgáltatással összefüggő feltételek megteremtéséről.
A Szolgáltatónak folyamatosan kiemelt figyelmet kell fordítania az általa nyújtott szolgáltatások minőségére, különös tekintettel a járatok pontosságára, menetrendszerűségére, a zsúfoltságmentességre, a járművek tisztaságára, az utasokkal való udvarias, segítőkész bánásmódra, az utaspanaszok gyors és humánus kezelésére, az utasok jegyellenőrzésére.
Szolgáltató köteles az Önkormányzat felé évente beszámolót benyújtani, amely alkalmas a közszolgáltatási tevékenységének mennyiségi, minőségi és gazdasági szempontú értékelésére.
2.5. Szolgáltatói jogok, kizárólagosság

A közszolgáltatási szerződés érvényességi időtartama alatt egyedül a Szolgáltató jogosult Sülysáp város közigazgatási területén a hatósági díjas helyi személyszállításra.
Szolgáltató e jogát az Önkormányzat hozzájárulása nélkül más természetes, vagy jogi személyre sem egészben, sem részben nem ruházhatja át, a közszolgáltatási jogokat más gazdasági társaságba nem pénzbeli hozzájárulásként sem egészben, sem részben nem viheti be. Az Önkormányzat az átruházáshoz csak kivételesen indokolt esetben járul hozzá, amennyiben az átruházás nem veszélyezteti a Szerződésben rögzített közszolgáltatási feladatok teljesítését.
Szolgáltató a szerződés tárgyát képező feladatokhoz kapcsolódóan jogosult minden olyan kiegészítő tevékenység végzésére, amely a közszolgáltatás színvonalát növeli, a komplex utaskiszolgálást segíti és a közszolgáltatási feladatok ellátását biztosító eszközök, emberi erőforrások kihasználását javítja.
Szolgáltató tárgyi közszolgáltatási feladatok ellátására nem jogosult alvállalkozót bevonni.
2.6. A szolgáltatás pénzügyi feltételei

Szolgáltatót illeti meg minden, a közszolgáltatásból származó és azzal összefüggő bevétel, ideértve a menetdíjbevételt, a szolgáltatási díjakat, az utasokat jogszabály alapján megillető kedvezmények után járó fogyasztói árkiegészítést, az utasok által fizetett pótdíjakat, reklámfelületek értékesítéséből származó és valamennyi egyéb bevételt.
A szolgáltatás igénybevételével kapcsolatos tarifákat, díjszabási és utazási feltételeket (pótdíjak összegét) az Önkormányzat rendeletben állapítja meg a Szolgáltató tarifajavaslata alapján, amit az az éves menetrend-tervezet, a prognosztizálható költségek, illetve az utazási kereslet alakulása alapján készít el.

Az Önkormányzat szavatolja, hogy az árak meghatározásánál mindenkor figyelembe veszi az infláció alakulását - kiemelten az üzemanyagárak, az autóbusz beszerzési árak és a járműjavítási, fenntartási szolgáltatások árszínvonalának változását -, valamint az ágazati, annak hiányában, az országos bérmegállapodásban rögzített feltételeket, továbbá a díjszínvonal utasforgalomra gyakorolt hatását. Illetve a viteldíjak megállapításánál az Önkormányzatnak figyelembe kell vennie, hogy a viteldíjaknak a többi bevételi és költségelem figyelembevételével fedezniük kell a szolgáltatás finanszírozását, illetve biztosítani kell a Szolgáltató gazdaságos működését, valamint figyelembe kell venni azt is, hogy szociális szempontok alapján a szolgáltatás elérhető legyen valamennyi társadalmi csoport számára.
Szolgáltató az általa alkalmazni kívánt díjakat a meghirdetett mindenkori legmagasabb hatósági áron belül jogosult saját hatáskörben megállapítani és szedni. A Szolgáltató köteles az utasoknak a vonatkozó jogszabály által előírt módon és mértékben utazási kedvezményt nyújtani, amelyek után a vonatkozó törvényben meghatározott módon és mértékben fogyasztói árkiegészítésre jogosult.
Szolgáltató a Szerződés tárgyát képező közszolgáltatási tevékenységéről a szolgáltatási időszak kezdő napjától belső nyilvántartásában köteles elkülönített elszámolást vezetni a vonatkozó jogszabályok szerint.
Szolgáltató a közszolgáltatási tevékenységgel összefüggő, bevételekkel nem fedezett, a közszolgáltatási kötelezettség miatt felmerült indokolt költségeinek, valamint a szokásos mértékű, ésszerű nyereség megtérítésére, azaz ellentételezésre jogosult, amelynek mértéke nem haladhatja meg a szolgáltató közszolgáltatási feladatok teljesítésével együtt járó költségeinek és egy méltányos nyereségnek a díjbevétellel, fogyasztói árkiegészítéssel és egyéb kapcsolódó bevételekkel és támogatásokkal nem fedezett összegét.
2.7. Egyéb feltételek
Az Önkormányzat a nyertes ajánlattevővel határozott, 5 éves időtartamú közszolgáltatási szerződést köt, melynek tartalmát minden év november 30-ig felülvizsgálják a következő évre vonatkozóan, és egyetértés esetén közös megegyezéssel módosítják.

A közszolgáltatói szerződés rendes felmondással nem mondható fel, kizárólag azonnali hatályú rendkívüli felmondással, a másik fél ismétlődő lényeges kötelezettségszegése esetén. 

Az ajánlattevő vállalja, hogy nyertessége esetén az Önkormányzattal közszolgáltatási szerződést köt, amelynek tartalma megfelel az általa adott ajánlatnak, valamint a pályázati kiírásban leírt egyéb feltételeknek.

Az Önkormányzatnak joga van a szolgáltatót ellenőrizni, különös tekintettel a menetrend betartására, az utazási feltételek biztosítására, a jármű állapota és a megállapított viteldíj alkalmazása tekintetében.

3. 
A BENYÚJTANDÓ AJÁNLAT TARTALOMJEGYZÉKE

1. Fedőlap

2. Tartalomjegyzék

3. Ajánlati adatlap 

4. Nyilatkozat a pályázati felhívás feltételeire és a szerződés teljesítésére vonatkozóan 

5. Nyilatkozat a kizáró okokra vonatkozóan
6. Nyilatkozat székhelyre vonatkozóan 

7. Nyilatkozat köztartozásra vonatkozóan 

8. NAV igazolása köztartozásról
9. Cégkivonat vagy egyéni vállalkozói igazolvány másolata

10. Aláírási címpéldány (közjegyző által hitelesített)

11. 2016. és 2017. évi mérleg és eredmény-kimutatás

12. A Nemzeti Közlekedési Hatóság által kibocsátott „Autóbuszos személyszállító engedély” másolata

13. A szolgáltatásba bevonni kívánt autóbuszok engedély-kivonatának és forgalmi engedélyének másolata

14. Referenciaigazolás fővállalkozóként végzett, helyi menetrend szerinti személyszállítási tevékenységről 

15. Az ajánlat tartalmának részletes ismertetése
4. 
MELLÉKLETEK
4.1. AJÁNLATI ADATLAP
4.2. AJÁNLATTEVŐI NYILATKOZAT
4.3. AJÁNLATTEVŐI NYILATKOZAT
4.4. AJÁNLATTEVŐI NYILATKOZAT
4.5. AJÁNLATTEVŐI NYILATKOZAT

4.6. MENETREND

4.7. FORGALOMSZÁMLÁLÁSI ADATOK

AJÁNLATI ADATLAP

Sülysáp Város Önkormányzata által – autóbusszal végzett menetrend szerinti személyszállítás szolgáltatójának kiválasztása tárgyában – megindított 
nyilvános pályázati eljárás ajánlatához 

1. Ajánlattevő adatai:
	Megnevezése:
	

	Székhelye:
	

	Társasági forma:
	

	Alapítás éve:
	

	Cégvezető neve:
	

	Telefon:
	

	Telefax:
	

	E-mail:
	


2. Ajánlat adatai:
	Bírálati szempontok
	Pontérték

	1. Ajánlattevő által igényelt működési célú önkormányzati támogatás (veszteségkiegyenlítés) mértéke egy naptári évre vetítve.
	  …………………Ft

	2. A pályázó autóbusza sülysápi telephelyű vagy vállalja, hogy a győztes pályázat esetén a településen létesít telephelyet.*
	O igen
O nem

	3. A pályázó vállalja, hogy a menetrendi időn kívül eső helyi egyedi intézményi megrendeléseket kielégíti, és ennek során maximum a mindenkori menetjegyárakat alkalmazza.*
	O igen
O nem

	4. A pályázó vállalja helyi autóbuszvezető alkalmazását.*
	O igen
O nem


*A megfelelő válasz X vagy + jellel jelölendő!

Keltezés:…………………………


……………………………..…………..



cégszerű aláírás
AJÁNLATTEVŐI NYILATKOZAT

a pályázati felhívás feltételeire és a szerződés teljesítésére vonatkozóan

Sülysáp Város Önkormányzata által – autóbusszal végzett menetrend szerinti személyszállítás szolgáltatójának kiválasztása tárgyában – megindított 
nyilvános pályázati eljárás ajánlatához 

Alulírott ……………………………………. mint a(z) ……………………………………… (székhelye: ……………………………………….………) cégjegyzésre jogosult képviselője – a pályázati felhívásban és a pályázati kiírásban foglalt valamennyi formai és tartalmi követelmény, utasítás, kikötés és leírás gondos áttekintése után – ezennel kijelentem, hogy a pályázati felhívásban és kiírásban foglalt valamennyi feltételt megismertük, megértettük és azokat a jelen nyilatkozattal elfogadjuk.

Ennek megfelelően a szerződést – amennyiben mint nyertes ajánlattevő kiválasztásra kerülünk – jelen pályázatban, valamint az ajánlati adatlapon feltüntetett feltételekkel teljesítjük.

Jelen nyilatkozatot a Sülysáp Város Önkormányzata által – autóbusszal végzett menetrend szerinti személyszállítás szolgáltatójának kiválasztása tárgyában – megindított 

nyilvános pályázati eljárásban, az ajánlat részeként teszem.

Keltezés:…………………………


……………………………..…………..



cégszerű aláírás

AJÁNLATTEVŐI NYILATKOZAT 

a kizáró okokra vonatkozóan

Sülysáp Város Önkormányzata által – autóbusszal végzett menetrend szerinti személyszállítás szolgáltatójának kiválasztása tárgyában – megindított 
nyilvános pályázati eljárás ajánlatához 

Alulírott ……………………………………. mint a(z) ……………………………………… (székhelye: ……………………………………….………) cégjegyzésre jogosult képviselője – a pályázati felhívásban és a pályázati kiírásban foglalt valamennyi formai és tartalmi követelmény, utasítás, kikötés és leírás gondos áttekintése után – nyilatkozom, hogy személyemmel mint ajánlattevővel szemben az alább felsorolt kizárási okok nem állnak fenn:

a – végelszámolás alatt áll, vagy ellene csődeljárás illetve felszámolási eljárás van folyamatban, illetőleg ha az ajánlattevő személyes joga szerinti hasonló eljárás van folyamatban;

b – tevékenységét felfüggesztette vagy felfüggesztették;

c – gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; illetőleg akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b) illetőleg f) pontja alapján a bíróság jogerős ítéletében korlátozta, az eltiltás ideje alatt, illetőleg ha az ajánlattevő tevékenységét más bíróság hasonló okból és módon jogerősen korlátozta;

d – az ajánlat benyújtásakor vám, vagy a központi adóhatóság által nyilvántartott adófizetési kötelezettsége, továbbá elkülönített állami pénzalappal szemben fennálló fizetési kötelezettsége van, kivéve, ha arra halasztást kapott;

e – a foglalkoztatásra irányuló jogviszony létesítésére, bejelentésére vonatkozó és a külföldiek foglalkoztatásával összefüggő kötelezettségekkel kapcsolatban – öt évnél nem régebben meghozott – jogerős közigazgatási, illetőleg bírósági határozatban megállapított és bírsággal sújtott jogszabálysértést követett el;

f – az egyenlő bánásmód követelményének az egyenlő bánásmódról és az esélyegyenlőség előmozdításáról szóló törvénybe ütköző – két évnél nem régebben meghozott – jogerős közigazgatási, illetve bírósági határozatban megállapított és bírsággal sújtott magatartást tanúsított;
g – nem rendelkezik a székhelye szerint illetékes közlekedési hatóság által kiállított autóbuszos személyszállító engedéllyel.

Keltezés:…………………………


……………………………..…………..



cégszerű aláírás
AJÁNLATTEVŐI NYILATKOZAT

a pályázó székhelye tekintetében

Sülysáp Város Önkormányzata által – autóbusszal végzett menetrend szerinti személyszállítás szolgáltatójának kiválasztása tárgyában – megindított 
nyilvános pályázati eljárás ajánlatához 

Alulírott ……………………………………. mint a(z) ……………………………………… (székhelye: ……………………………………….………) cégjegyzésre jogosult képviselője nyilatkozom, hogy vállalkozásom/társaságunk székhelye*
O Sülysápon található.
O jelenleg nem Sülysáp területén található, azonban annak áthelyezését vállalom, és ennek legkésőbb 2019. december 31-ig eleget teszek.
O jelenleg nem Sülysáp területén található, és annak áthelyezését nem áll módomban vállalni.

Keltezés:…………………………


……………………………..…………..



cégszerű aláírás
*a megfelelő válasz X vagy + jellel jelölendő 
AJÁNLATTEVŐI NYILATKOZAT

köztartozásokról
Sülysáp Város Önkormányzata által – autóbusszal végzett menetrend szerinti személyszállítás szolgáltatójának kiválasztása tárgyában – megindított 
nyilvános pályázati eljárás ajánlatához 

Alulírott ……………………………………. mint a(z) ……………………………………… (székhelye: ……………………………………….………) cégjegyzésre jogosult képviselője nyilatkozom, hogy vállalkozásomnak/társaságunknak az ajánlat benyújtásának pillanatában a NAV-nál nyilvántartott köztartozása nincs. Az erről szóló eredeti igazolást csatolom.
Jelen nyilatkozatot a Sülysáp Város Önkormányzata által – autóbusszal végzett menetrend szerinti személyszállítás szolgáltatójának kiválasztása tárgyában – megindított 

nyilvános pályázati eljárásban, az ajánlat részeként teszem.

Keltezés:…………………………


……………………………..…………..



cégszerű aláírás
MENETREND
Sülysáp helyi autóbuszjárat
FORGALOMSZÁMLÁLÁSI ADATOK
Sülysáp helyi autóbuszjárat

